অনিশ্চিত ISL-এর ভবিষ্যৎ, চিন্তিত পোস্ট লুইস গার্সিয়ার

ওয়েব ডেস্ক: ISL-এর বর্তমান অবস্থা নিয়ে সোশ‍্যাল মিডিয়ায় পোস্ট গার্সিয়ার (Luis García)। ISL যখন চ্যালেঞ্জিং সময়ের মধ্য দিয়ে যাচ্ছে। তখন ফুটবলের প্রয়োজন স্পষ্টতা, স্থিতিশীলতা এবং সমাধান প্রয়োজন। চিন্তিত পোস্ট ATK-এর প্রাক্তন ISL জয়ী অধিনায়ক লুইস গার্সিয়ার (Luis García)।

ইস্টবেঙ্গল বাদে আইএসএলের বাকি ক্লাবগুলি সর্বভারতীয় ফুটবল ফেডারেশনকে চিঠি দিয়ে জানিয়েছিল, তারা নিজেরাই আইএসএল আয়োজন করতে চায়। লিগ পরিচালনার পূর্ণ স্বত্ব এবং মালিকানা চেয়ে কেন্দ্রীয় ক্রীড়ামন্ত্রকের কাছে প্রস্তাব পেশ করে ১২টি ক্লাবের সম্মিলিত জোট। প্রতিটি ক্লাবের তরফে বার্ষিক ১০ কোটি টাকা ফেডারেশনকে দিয়ে আইএসএল আয়োজন করতে চেয়েছিল ক্লাবগুলি। আইএসএল ও আই লিগের ক্লাবগুলোর প্রস্তাব নাকচ করে দিল ফেডারেশন। ফেডারেশন জানিয়েছে, লিগ পরিচালনা ও ক্লাবগুলির সঙ্গে সমন্বয়ের জন্য আলাদা আলাদা কমিটি গঠন করা হয়েছে। এই কমিটিগুলি ভবিষ্যতে কীভাবে টুর্নামেন্ট আয়োজন করা হবে এবং ক্লাবগুলির সঙ্গে কীভাবে কাজ করা হবে, সে বিষয়ে পরিকল্পনা তৈরি করবে। শনিবার ফেডারেশনের বার্ষিক সাধারণ সভায় এই প্রস্তাব উঠতেই আইএফএ সচিব অনির্বাণ দত্ত বলে দেন, এভাবে লিগের স্বত্ত্ব ক্লাবের হাতে তুলে দেওয়া যায় না। এই প্রস্তাব সংবিধান বিরোধী।

আরও পড়ুন: অক্ষরকে কেন ভাইস ক্যাপ্টেন করা হল? কী বললেন আগরকর

আইএসএলের রূপরেখা তৈরির জন্য বাংলা-গোয়া-কেরল তিন রাজ‍্যর সভাপতি-সচিবদের নিয়ে কমিটি গড়ার সিদ্ধান্ত নেওয়া হয়েছে। এক সপ্তাহের মধ্যে ওই কমিটি নিজেদের মধ্যে আলোচনা করে আইএসএলের ভবিষ্যৎ জানাবে। পরিস্থিতি তাতে দেশের শীর্ষ লিগ নিয়ে ফের অনিশ্চয়তা তৈরি হল। লিগের অনিশ্চয়তার পরই ISL-এর বর্তমান অবস্থা নিয়ে সোশ‍্যাল মিডিয়ায় পোস্ট গার্সিয়ার। ISL যখন চ্যালেঞ্জিং সময়ের মধ্য দিয়ে যাচ্ছে। তখন ফুটবলের প্রয়োজন স্পষ্টতা, স্থিতিশীলতা এবং সমাধান প্রয়োজন।